CELEX: 22002D0053
Language: mt
Date: 2002-05-31 00:00:00
Title: Deċiżjoni tal-Kumitat Konġunt taż-ŻEE Nru 53/2002 tal-31 ta' Mejju 2002 li temenda l-Anness II (Ir-regolamenti tekniċi, l-istandards, it-testijiet u ċ-ċertfikazzjoni) mal-Ftehim dwar iż-ŻEE

Avviż Legali Importanti

|

22002D0053

Official Journal L 238 , 05/09/2002 P. 0012 - 0013

		Deċiżjoni tal-Kumitat Konġunt taż-ŻEENru 53/2002tal-31 ta' Mejju 2002li temenda l-Anness II (Ir-regolamenti tekniċi, l-istandards, it-testijiet u ċ-ċertfikazzjoni) mal-Ftehim dwar iż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ "il-Ftehim", u b'mod partikolari l-Artikolu 98 tiegħu,Billi:(1) L-Anness II mal-Ftehim kien emendat bid-Deċiżjoni tal-Kumitat Konġunt taż-ŻEE Nru 14/2002 ta' l-1 ta' Marzu 2002 [1].(2) Id-Direttiva tal-Kummissjoni 2001/90/KE tas-26 ta' Ottubru 2001 li taddatta għall-progress tekniku għas-seba' darba l-Anness I mad-Direttiva 76/769/KEE dwar it-tqarrib lejn xulxin tal-liġijiet, ir-regolamenti u d-dispożizzjonijiet amministrattivi ta' l-Istati Membri li għandhom x'jaqsmu mar-restrizzjonijiet dwar il-marketing u l-użu ta' ċerti sustanzi u tħejjijiet perikolużi (il-kreosot) [2] trid tiġi inkorporata fil-Ftehim.(3) Id-Direttiva tal-Kummissjoni 2001/91/KE tad-29 ta' Ottubru 2001 li taddatta għall-progress tekniku għat-tmien darba l-Anness I mad-Direttiva 76/769/KEE dwar it-tqarrib lejn xulxin tal-liġijiet, ir-regolamenti u d-dispożizzjonijiet amministrattivi ta' l-Istati Membri li għandhom x'jaqsmu mar-restrizzjonijiet dwar il-marketing u l-użu ta' ċerti sustanzi u tħejjijiet perikolużi (l-essakloroetan) [3] trid tiġi inkorporata fil-Ftehim,IDDEĊIEDA DAN LI ĠEJ:Artikolu 1L-inċiżi li ġejjin għandhom jiġu miżjuda fil-punt 4 (id-Direttiva tal-Kunsill 76/769/KE) fil-Kapitolu XV ta' l-Anness II mal-Ftehim:"— 32001 L 0090: Id-Direttiva tal-Kummissjoni 2001/90/KE tas-26 ta' Ottubru 2001 (ĠU L 283, tas-27.10.2001, p. 41),— 32001 L 0091: Id-Direttiva tal-Kummissjoni 2001/91/KE tad-29 ta' Orrubru 2001 (ĠU L 286, tat-30.10.2001, p. 27)."Artikolu 2Għandhom ikunu awtentiċi t-testi tad-Deċiżjonijiet 2001/90/KE u 2001/91/KE fl-ilsien Islandiż u l-ilsien Norveġiż, li jridu jiġu ppubblikati fis-Suppliment għaż-ŻEE mal-Ġurnal Uffiċjali tal-Komunitajiet Ewropej.Artikolu 3Din id-Deċiżjoni għandha tidħol fis-seħħ fl-1 ta' Ġunju 2002, sakemm in-notifiki kollha skond l-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE [4].Artikolu 4Din id-Deċiżjoni għandha tiġi ppubblikata fit-Taqsima taż-ŻEE tal-Ġurnal Uffiċjali tal-Komunitajiet Ewropej u fis-Suppliment għaż-ŻEE ta' miegħu.Magħmula fi Brussel, fil-31 ta' Meju 2002.Għall-Kumitat Konġunt taż-ŻEEIl-PresidentP. Westerlund[1] ĠU L 110, tal-25.4.2002, p. 7.[2] ĠU L 283, tas-27.10.2001, p. 41.[3] ĠU L 286, tat-30.10.2001, p. 27.[4] L-ebda ħtiġiet konstituzzjonali m'huma indikati.--------------------------------------------------